b"\n_START_ARTICLE_\nConrad Portas i Burcet\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de defensa. Es form\xc3\xa0 a l'Ateneu Deportiu Gu\xc3\xadxols, equip de la seva ciutat natal, el 1914 a l'equip infantil, passant m\xc3\xa9s tard al primer equip. El juliol de 1925 fitx\xc3\xa0 pel RCD Espanyol. Romangu\xc3\xa9 al club fins a la temporada 1930-31, essent fitxat el febrer de 1931 pel FC Barcelona. Form\xc3\xa0 una gran l\xc3\xadnia defensiva amb Ricard Zamora a la porteria i Ricardo Saprissa al costat. Es proclam\xc3\xa0 campi\xc3\xb3 de Copa d'Espanya el 1929, tot i que no va poder disputar la final per lesi\xc3\xb3. Aquesta temporada tamb\xc3\xa9 fou Campi\xc3\xb3 de Catalunya. Tamb\xc3\xa9 jug\xc3\xa0 al Girona FC i al Sant Cugat Esport._NEWLINE_Fou dos cops internacional amb Espanya, el primer el 17 d'abril de 1927 a Santander davant Su\xc3\xafssa i el segon el 22 d'abril de 1928 a Gij\xc3\xb3n davant It\xc3\xa0lia. Tamb\xc3\xa9 fou internacional amb Catalunya. Durant la Guerra Civil i davant la manca d'efectius retorn\xc3\xa0 a l'Espanyol, juntament amb altres veterans com Manuel Cros."